Maye Musk

**Maye Musk**, jaiotzaz **Maye Haldeman** (Regina, Saskatchewan, Kanada, 1948ko apirilaren 18a) Kanadako eta Hego Afrikako modelo eta nutrizionista da. 50 urte baino gehiago modeloa da. 45 urtez izan zuen dietista-negozioa hiru herrialde eta zortzi hiritan. Elon, Kimbal eta Tosca Musk-en ama izateagatik ospetsua da.

## Biografia 
### Kanada (1948-1950) 
Maye eta Kaye ahizpa bikiak 1948ko apirilaren 18an jaio ziren Reginan, Saskatchewan, Kanadan. Lau neba-ahizpa ditu: Scott, Lynne, Kaye eta Angkor Lee.

### Hego Afrika (1950-1989) 
1950ean, familia Pretoriara (Hegoafrika) joan zen bizitzera. Joshua Norman Haldeman aitak eta haren ama Winnifred Josephine "Wyn" (Fletcher) kirurgia-kontsulta arrakastatsua izan zuten, abentura-bidaiak egiteko aukera ematen ziena. 1952an, 35.000 kilometro egin zituzten munduan zehar, aitak Kanadatik ekarritako hegazkin batean. Hegoafrikatik Australiara hegazkin pribatuan tresna elektronikorik gabe hegan egiten lehena izan zen.

Hamar urtez baino gehiagoz, familiak neguko hiru aste igaro zituen Kalahari basamortuan barrena, Kalahari hiri galduaren bila. Gurasoek bidaiei buruzko hainbat aurkezpen eta hitzaldi egin zituzten. Mayek hauxe esan zuen:"*Gurasoak oso ospetsuak ziren, baina inoiz ez ziren esnobak iza*n".Hamabost urte zituela, bere amaren lagun baten modelo-eskolara joan zen, eta asteburuetan ibiltoki- eta katalogoetan lan egin zuen. Hogei urte zituela, 1969 Miss Hegoafrika edertasun-lehiaketara aurkeztu eta finalista izan zen. 1970ean Errol Musk ingeniari hegoafrikarrarekin ezkondu zen, Bigarren Hezkuntzan ezagutu zuena. Hiru urte igaro ondoren, hiru seme-alaba izan zituzten: Elon Musk, Kimbal Musk eta Tosca Musk. Hegoafrikako Orangeko Estatu Libreko Unibertsitateko dietetikako masterra lortu zuen. Dibortzioaren ondoren, Mayek hogei kilo hartu zituen eta 32 urterekin tamaina handiko modelo gisa hasi zen lanean. Dieta egin zuen eta urte batean hogei kilo galdu zituen, aurreko taldera itzultzeko.

Teknologian zuen interesaren bila, eta Bigarren Hezkuntzan graduatu ondoren, Elonek Kanadara joatea erabaki zuen, han senideak baitzituen, eta amak nazionalitate kanadarra baitzuen. Mayek beste seme-alabekin jarraitu zion urtebete geroago, 1989an.

### Kanada eta Estatu Batuak (1989-oraina) 
[eskuinera|thumb|250x250px|[Maye Musk 2019an]]
[eskuinera|thumb|250px|[Maye Musk|Maye Musk. Big Hall. Corvinus Unibertsitatea, Erdialdeko Europa, 2019]]
[thumb|250px|[Maye Musk|Maye Musk. Big Hall. Corvinus Unibertsitatea, Erdialdeko Europa, 2019]]
[thumb|250px|[Maye Musk|Maye Musk. Big Hall. Corvinus Unibertsitatea, Erdialdeko Europa, 2019]]
Maye Kanadara joan zen bizitzeko leku bila. Hegoafrikara itzultzean, 14 urteko Tosca alabak, autoa saldu eta etxea eta altzariak salgai zituela ikusi zuen.*‘Ez dago atzera egiteko beharrik. Atera gaitezen hemendik.’ - esan zion* Tosca Musk albak. 1989an, Mayek, Kimbalek eta Toscak Kanadara emigratu zuten.

Maye Kanadara iritsi zenean, aurrezki guztiak blokeatuta zeuden, eta Errol senar ohiak ez zion dirurik bidali seme-alabak mantentzeko. Zorionez, eredu izaten jarraitu ahal izan zuen Kanadan. Mayek apartamentu txiki bat alokatu zuen Toronton. 3 aste eman zituen zoruko grapak eta hormetako paper pintatua kentzen. Prozesuan eskua moztu zuenez, esku modelo gisa egiten zituen lanak arriskuan jarri zituen.  Irabazi zuen lehen diruarekin alfonbra lodia erosi zuen, apartamentuaren zoruan lo egin zezaten, eta Elon Musk-erako ordenagailua. 1995ean, seme nagusiek, Elonek eta Kimbalek Zip2 software-enpresa sortu zuten, komunikazio- eta merkataritza elektronikoko enpresentzako gidak eta mapak ezartzen zituena. Elon Silicon Valleyra joan zen bizitzera, eta Kimbalek telefono-elkarrizketa luzeak izaten zituen harekin. Hileko telefono-faktura 800 USD gainditu zuenean, Mayek Kimbali Elonekin joan behar zuela esan zion. 1996an, Mayek bere aurrezki guztiak bildu zituen, 10.000 USD guztira, eta seme-alabei eman zizkien Zip2ren gastuak ordaintzeko. 1997an eta 1998an Zip2ren asteroko bileretara joan zen. Seme-alabek bere 50 urtebetetzerako, dirurik ez zutenez, jostailuzko egurrezko etxetxo bat eta pospolo-kaxa baten tamainako zurezko auto bat oparitu zizkioten, eta hauxe esan zioten: *Egun batean, benetakoak erosiko dizkizugu*. Geroago Zip2 saldu zioten Compaq Computerri 300 milioi USDren truke, eta seme-alabek beren hitza bete zuten.Maye Musk-ek bi urte eta erdi igaro zituen San Franciscon, eta 1999an New Yorkeko apartamentu batera joan zen bizitzera, 13 urtez. 2013ko martxoan, Los Angelesera joan zen bizitzera, Tosca alabak bikiak erditu zituenean.

*Special K* izeneko zereal kaxetan agertu zen lehen dietista izan zen. eta biluzik agertu zen Time aldizkariaren azalean osasunari buruzko saio baterako. *New York* aldizkariaren azalean ere agertu zen biluzik 2011n, haurdun zegoen emakume baten sabel faltsu batekin. Han, Annie Leibovitzen Demi Mooreren argazki ospetsua egin zuen. 2017. urteko irailean, 69 urte zituela, *CoverGirl* markaren modelo nagusia izan zen. Erreportaje batzuen arabera, hura "historia egitea" izan zen.

### Emakumeei independentzia ekonomikoa lortzen laguntzen 
Mayek 45 urtez izan zuen dietista-negozioa 3 nazio eta 8 hiritan, hitzaldiak ematen, artikuluak idazten eta gaixoei aholku ematen.*Big Green* GKEko enbaxadorea da, eta eskolako baratzeak eraikitzen ditu. *Dress for Success* *(Arrakastarako jantzia)* Gobernuz Kanpoko Erakundeko enbaxadorea ere bada, eta emakumeei beren independentzia ekonomikoa lortzen laguntzen die, laguntza-sare baten, garapen pertsonaleko eta garapeneko programen eta lanean lagunduz.

Kanadan eta Estatu Batuetan baliozkotze-azterketak pasatu behar izan zituen kide egin eta jardun ahal izateko.

## Parte-hartze akademikoa 
* *The Academy of Nutrition and Dietetics*-eko kidea.
* *Nutrition Entrepreneurs of The American Dietetic Association* elkarteko lehendakaria, 2003-2004.
* *Consulting Dietitians of Canadako lehendakaria*, 1993-1995.
* *Consulting Dietitians of Southern Africa-*ren ordezkaria, 1987-1989.

## Aintzatespenak 
* 1996 Ontario Dietetic Association’s Peer Reconition Award.
* 2006 Outstanding Nutrition Entrepreneur Award.
* 2017 Novus United Nations Global Goals Award.

## Familia 
ezkerrera|thumb|150px|Kimbal Musk semea, 2013eskuinera|thumb|150px|Tosca-Musk alaba,2019
Elon Musk-ek Zip2 (direktorio elektronikoak), Paypal (ordainketa elektronikoak), Tesla Motors (auto elektrikoak), The Boring Company (tunelak) eta SpaceX (koheteak) sortu zituen.  Haren seme Kimbal Muskek *The Kitchen* (bertako ekoizleez hornitzen den jatetxe-taldea) eta *The Kitchen Community* (eskola-baratzeak antolatzen dituen irabazi-asmorik gabeko fundazioa) sortu zituen. Tosca Musken alabak Musk Entertainment sortu zuen, Passionflix-en sortzailea eta CEO, eta hainbat film egiten ditu. 2020an, 11 biloba zituen Maye Muskek; besteak beste, hirukiak eta bikiak.  

## Erreferentziak 
## Bibliografia 
* MUSKIZ, W. Maye, Feel Fantastic: Maye Good Health Clinic, Macmillan of Canada, 1996, 229 or. , 9780771573842

* MUSK, Maye (2019). A Woman Makes a Plan: Advice for a Lifetime of Adventure, Beauty, and Success (1.ª edición). Estados Unidos: Penguin. ISBN 1984878514. 

## Kanpo estekak 
* Web orri ofiziala
* Modeling paper-zorroa